ব্রাহ্মসমাজ
ব্রাহ্মসমাজ বা ব্রাহ্মসভা ১৯ শতকে স্থাপিত এক সামাজিক ও ধর্মীয় আন্দোলন যা বাংলার পূনর্জাগরণের পুরোধা হিসেবে পরিচিত। কলকাতায় আগস্ট ২০, ১৮২৮ সালে হিন্দুধর্ম সংস্কারক রাজা রামমোহন রায় (১৭৭২-১৮৩৩) ও তার বন্ধুবর্গ মিলে এক সার্বজনীন উপাসনার মাধ্যমে ব্রাহ্মসমাজ শুরু করেন। তাঁদের উপাস্য ছিল "নিরাকার ব্রহ্ম", তাই থেকেই নিজেদের ধর্মের নাম রাখেন ব্রাহ্ম।
রামকৃষ্ণ মঠ
রামকৃষ্ণ মঠ একটি হিন্দু ধর্মীয় সন্ন্যাসী সম্প্রদায়। এই মঠ স্বামী বিবেকানন্দ কর্তৃক রামকৃষ্ণ পরমহংসের শিক্ষা ও আদর্শের ভিত্তিতে প্রতিষ্ঠিত। রামকৃষ্ণ মঠের প্রধান কার্যালয় ভারতের পশ্চিমবঙ্গ রাজ্যের বেলুড় মঠে। এটি রামকৃষ্ণ মিশনের যমজ সংগঠন। রামকৃষ্ণ মঠ ও রামকৃষ্ণ মিশন একসঙ্গে রামকৃষ্ণ সংঘ নামে পরিচিত।